**Pasirašyta projekto „****Ugdymo prieinamumo didinimas atskirtį patiriantiems vaikams Raseinių rajono savivaldybėje“ finansavimo sutartis** **Nr. 22-008-P-0001**

2025 m. balandžio 15 d. tarp VšĮ Centrinės projektų valdymo agentūros ir Raseinių rajono savivaldybės administracijos buvo pasirašyta projekto Nr. 22-008-P-0001 „Ugdymo prieinamumo didinimas atskirtį patiriantiems vaikams Raseinių rajono savivaldybėje“ (toliau – projektas) finansavimo sutartis. Projektui finansavimas skiriamas iš 2021–2027 metų Europos Sąjungos fondų investicijų programos lėšų. Projekto biudžete nustatyta didžiausia galima tinkamų finansuoti išlaidų suma –711 765,00 Eur, iš jų Europos regioninės plėtros fondo lėšos – 605 000,00 Eur, Raseinių rajono savivaldybės administracijos lėšos – 106 765,00 Eur. Planuojama projekto veiklų pabaiga – 2026 m. rugsėjo 30 d.

Projekto tikslas – padidinti ugdymo prieinamumą Raseinių rajono savivaldybės ugdymo įstaigose.

Pagrindinė problema, kuri sprendžiama įgyvendinant projektą – ne visiems vienodai prieinamos švietimo paslaugos Raseinių rajono atrinktose ugdymo įstaigose. Šioms problemoms spręsti yra numatyta įrengti universalaus dizaino elementus ir kitas inžinerines priemones (pandusus, keltuvus, liftus, taktilinius ženklus ir kitus sprendinius) keturiose Raseinių rajono savivaldybės ugdymo įstaigose: Raseinių r. Ariogalos gimnazijoje, Prezidento Jono Žemaičio gimnazijoje, Raseinių Viktoro Petkaus progimnazijoje ir Raseinių Šaltinio progimnazijoje, pritaikant aplinką įvairių ugdymosi poreikių turintiems mokiniams, sukuriant vienodų sąlygų mokytis sistemą, grįstą veiksminga pagalba.

Projekto tikslinė grupė: keturių Raseinių rajono savivaldybės ugdymo įstaigų mokiniai, pedagogai bei mokinių tėvai ir globėjai.

Tikimasi, kad įgyvendinus projektą universalaus dizaino elementų ir kitų inžinerinių priemonių (pandusų, keltuvų, liftų, tekstilinių ir kitų sprendimų) įrengimas bendrojo ugdymo mokyklose leis neįgaliesiems savarankiškai pasinaudoti fizine infrastruktūra, nebus reikalinga kito asmens pagalba, be to neįgalieji galės savarankiškai patys priimti sprendimus pasinaudoti įvairiomis jiems reikalingomis paslaugomis.